ai4bharat/Pralekha huggingface dataset:
पर्यावरण, वन एवं जलवायु परिवर्तन मंत्रालय
कॉप 27 परिषदेच्या समारोप सत्रात केंद्रीय पर्यावरण, वन आणि हवामान बदल मंत्री भूपेंद्र यादव यांनी मांडली भारताची भूमिका
यूएनएफसीसीसीच्या कॉन्फरन्स ऑफ पार्टीजच्या कॉप 27 परिषदेच्या 27 व्या सत्राचा समारोप आज शर्म अल-शेख इथं पार पडला. याआधी विविध पातळ्यांवर मिळवेलेल्या यशाला नव्या उंचीवर नेणं, आणि भविष्यातील महत्त्वाकांक्षी उद्दिष्टांचा मार्ग प्रशस्त करणं हा या परिषदेचा उद्देश होता. या परिषदेचा समारोपावेळी सर्व देशांनी हवामान विषयक जगातिक सामूहिक उद्दिष्टे साध्य करण्याच्या दिशेने एकत्र येत पावले उचलण्यासाठी वचनबद्धा प्रकट केली. या परषदेसाठीच्या भारतीय शिष्टमंडळाचे नेते तसेच केंद्रीय पर्यावरण, वन आणि हवामान बदल मंत्री भूपेंद्र यादव यांनी यावेळी भारताची भूमिका मांडली.
"अध्यक्ष महोदय,
आपण एका ऐतिहासिक कॉप परिषदेचे अध्यक्षपद भूषवत आहात. या परिषदेत तोटा आणि नुकसानविषयक अर्थसहाय्याची व्यवस्था करण्यासोबतच, तोटा आणि नुकसान निधी स्थापन करण्याविषयीच्या कराराची सुनिश्चिती केली गेली आहे. जग बराच काळ या घटनेची प्रतिक्षाच करत होता. या सगळ्यात आपण , सर्वसहमती घडवून आणण्यासाठी जे अथक प्रयत्न केले, त्यासाठी आम्ही आपले अभिनंदन करत आहात.
हवामान बदलाच्या समस्येचा सामना करण्यासाठी प्रमुख निर्णयांमध्ये शाश्वत जीवनशैलीकडे वळण्याच्या प्रयत्नांसोबतच वस्तुंचा वापर आणि उत्पादनाच्या पद्धतींचा समावेश करायच्या निर्णयाचंही आम्ही स्वागत करत आहोत.
कृषी आणि अन्न सुरक्षेसाठी आपण 4 वर्षांचा हवामान विषयक कृती कार्यक्रम आखणार असल्याचीही आम्ही दखल घेतली आहे.
लाखो अल्पभूधारक शेतकऱ्यांच्या उपजीविकेचा मुख्य आधार असलेल्या कृषी क्षेत्राला हवामान बदलाचा मोठा फटका बसणार आहे. हे लक्षात घेऊन आपण या वर्गावर हवामान बदलाशी संबंधीत उपाययोजनांच्या जबाबदाऱ्यांचा भार टाकू नये असे वाटते.
खरं तर त्यामुळेच भारताने हवामान बदलविषयक आपल्या राष्ट्रीय पातळीवरच्या योगदानात कृषी क्षेत्राचा समावेश केलेला नाही.
आम्ही केवळ हवामान बदलामुळे कराव्या लागणाऱ्या संक्रमणाशी संबंधित एक कृती कार्यक्रमही सुरू करणार आहोत.
बहुतेक विकसनशील देशांच्यादृष्टीनं पाहीलं तर, त्यांच्या या संक्रमणाची तुलना केवळ कार्बनमुक्तीशी नाही तर कमी-कार्बन उत्सर्जनासह राबवल्या जाणाऱ्या विकास प्रक्रियेशी केली गेली पाहीजे .
विकसनशील देशांना त्यांच्या ऊर्जा मिश्रणातील घटक निवडण्याचे, आणि शाश्वत विकासाचे ध्येय गाठण्यासाठीचे धोरण निवडीचे स्वातंत्र्य असले पाहीजे.
या सगळ्या पार्श्वभूमीवर विकसित देशांनी हवामान बदलविषक कृतींमध्ये पुढाकार घेणे हा न्याय्य पद्धतीनं संक्रमणाची वाटचाल होण्याच्यादृष्टीनं एक अतिशय महत्त्वाचा पैलू आहे.
धन्यवाद अध्यक्ष महोदय.
पंतप्रधान कार्यालय
फ्रान्सच्या राष्ट्राध्यक्षांचे राजनैतिक सल्लागार ईमॅन्युएल बॉन यांनी घेतली पंतप्रधान नरेंद्र मोदी यांची भेट
नवी दिल्ली, 8 जानेवारी 2021
फ्रान्सच्या राष्ट्राध्यक्षांचे राजनैतिक सल्लागार ईमॅन्युएल बॉन यांनी पंतप्रधान नरेंद्र मोदी यांची भेट घेतली.
दहशतवादाला आळा, सायबर सुरक्षा, संरक्षण आणि धोरणात्मक सहकार्य यासह भारत- फ्रान्स धोरणात्मक भागीदारीतल्या महत्वाच्या मुद्याबाबत दोन्ही देशांनी केलेल्या प्रगतीबाबत पंतप्रधानांनी समाधान व्यक्त केले.
सागरी आणि बहुपक्षीय सहकार्यासह विविध प्रादेशिक आणि जागतिक मुद्यांवर भारत- फ्रान्स सहकार्याबाबत बॉन यांनी यावेळी माहिती दिली.
राष्ट्राध्यक्ष मॅक्रोन यांच्याशी नुकत्याच झालेल्या संभाषणाचे स्मरण पंतप्रधानांनी केले आणि त्यांच्या उत्तम आरोग्यासाठी शुभेच्छा दिल्या. राष्ट्राध्यक्ष मॅक्रोन यांना भारत भेटीसाठीच्या निमंत्रणाचा पंतप्रधानांनी पुनरुच्चार केला.
7 जानेवारी 2021 ला झालेल्या भारत-फ्रान्स धोरणात्मक चर्चेसाठी बॉन भारतात आले आहेत.M.Chopade/N.Chitale/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
रशियाचे परराष्ट्र व्यवहार मंत्री सर्जेई लेवरोव यांनी पंतप्रधान नरेंद्र मोदी यांची घेतली भेट
नवी दिल्ली, 15 जानेवारी 2020
रशियाचे परराष्ट्र व्यवहार मंत्री सर्जेई लेवरोव यांनी आज पंतप्रधान नरेंद्र मोदी यांची भेट घेतली. रायसीना संवादात भाग घेण्यासाठी लेवरोव भारत दौऱ्यावर आले आहेत.
पररराष्ट्र व्यवहार मंत्री लेवरोव यांनी पंतप्रधानांना रशियाचे राष्ट्राध्यक्ष ब्लादिमीर पुतीन यांच्यातर्फे शुभेच्छा दिल्या.
पंतप्रधानांनी 13 जानेवारी 2020 ला दूरध्वनीवरून राष्ट्राध्यक्ष पुतीन यांच्यासह झालेली चर्चा आणि गेल्या वर्षी दोन्ही देशात विशेष आणि विशेषाधिकार धोरणात्मक भागीदारीमध्ये झालेल्या प्रगतीचा उल्लेख केला.
75 व्या विजय दिवसानिमित्त मे 2020 मध्ये होणारा पंतप्रधानांचा रशिया दौरा ब्रिक्स तसेच एससीओ शिखर संमेलनासाठीचा जुलै दौरा यासाठी पुतीन उत्सुक असल्याचे परराष्ट्र व्यवहार मंत्र्यांनी सांगितले. पुतीन यांना भेटण्यासाठी यावर्षी अनेक संधी मिळणार असल्याचे पंतप्रधानांनी सांगितले. या वर्षअखेर द्विपक्षीय शिखर संमेलनासाठी पुतीन यांचा पाहुणचार करण्याची संधी मिळणार असून त्यासाठी आपण उत्सुकतेने प्रतीक्षा करत असल्याचे पंतप्रधानांनी सांगितले.
दोन्ही देशांमध्ये 2019 मध्ये अनेक महत्त्वपूर्ण निर्णय झाले असून त्यांचे परिणाम दिसून येत असल्याचे पंतप्रधानांनी नमूद केले. वर्ष 2020 हे भारत आणि रशियातील धोरणात्मक भागीदारीच्या स्थापनेचे 20 वे वर्ष असून हे वर्ष ‘या निर्णयांचे कार्यान्वयन वर्ष’ झाले पाहिजे असे त्यांनी सुचवले.
परराष्ट्र व्यवहार मंत्री लेवरोव यांनी पंतप्रधानांना प्रमुख क्षेत्रीय आणि आंतरराष्ट्रीय मुद्यांवर रशियाच्या भूमिकेची माहिती दिली.
B.Gokhale/S.Kakade/P.Malandkar
(Visitor Counter : 77
सामाजिक न्याय आणि सबलीकरण मंत्रालय
जातीभेद आणि जातीयवाद नष्ट करणे
नवी दिल्ली, 3 ऑगस्ट 2021
जातीभेद आणि जातीयवाद ही सामाजिक दुष्कृत्य आहेत, जी सामाजिक चळवळींद्वारे नष्ट केली जाऊ शकतात, हे मंत्रालय अस्पृश्यता निर्मूलनासाठी पावले उचलून, प्रगतीसाठी सर्वांना समान आर्थिक आणि शैक्षणिक संधी उपलब्ध करून देण्याच्या प्रयत्नात योगदान देते आहे. जेथे पती / पत्नीपैकी एक अनुसूचित जातीतील आहे, अशा आंतरजातीय विवाहांना हे मंत्रालय प्रोत्साहन देते. गृह मंत्रालयाने 2008 मध्ये सांप्रदायिक सद्भावना संदर्भात मार्गदर्शक तत्त्वे जारी केली आहेत, राज्य सरकारांना/केंद्रशासित प्रदेश प्रशासनांना वेळोवेळी योग्य सल्ला आणि दक्षता संदेश पाठवले जातात. देशातील सांप्रदायिक सौहार्दावर परिणाम करणाऱ्या संघटनांच्या कृत्यावर देखील कायद्याची अंमलबजावणी करणाऱ्या संस्थांचे लक्ष असते आणि आवश्यक तेथे कायदेशीर कारवाई केली जाते.
सामाजिक न्याय आणि सक्षमीकरण राज्यमंत्री श्री ए. नारायणस्वामी यांनी आज लोकसभेत एका लेखी उत्तरात ही माहिती दिली.
M.Chopade/S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 194
विज्ञान आणि तंत्रज्ञान मंत्रालय
कोविड-19च्या संसर्गजन्य परिस्थितीत किडनीचे रुग्ण अधिक असुरक्षित
डायलिसिसवरील रुग्णांची जोखीम कमी करण्यासाठी व्यवस्थापन काटेकोर असणे आवश्यक
‘इंटरनॅशनल सोसायटी ऑफ नेफ्रॉलॉजी’ वेबसाइटवर मार्गदर्शक तत्त्वे उपलब्ध
नवी दिल्ली, 20 मार्च 2020
कोविड-19 हा साथीचा रोग सर्व देशभर  असलेल्या आरोग्य प्रणालींसाठी मोठी आव्हाने निर्माण करत आहे. नियमितपणे ‘हेमोडायलिसिस’ घेणार्या रूग्णांसाठी विशेषत: आव्हाने निर्माण होऊ शकतात. मूत्रपिंडांचे क्षतिग्रस्त रुग्ण, ज्याला ‘युरेमिक’ रूग्ण म्हणून ओळखले जाते, त्यांना विशेषत: संसर्गाची जोखीम असते आणि वैद्यकीय लक्षणे तसेच संसर्गजन्यतेमध्ये मोठ्या प्रमाणात फरक दिसून येतो.
इतर जोखीम असलेल्या व्यक्तींप्रमाणेच, या रुग्णांना घरी न राहणे आणि इतरांशी संवाद न साधणे शक्य नसते. त्यांना जास्त धोका असूनही, दर आठवड्यात 2-3 वेळा डायलिसिस सेंटरमध्ये जावे लागते. यामुळे जोखीम लक्षणीय वाढते. त्यामुळे स्वतः रूग्ण, त्यांच्या कुटुंबातील सदस्य, या रुग्णाशी संपर्कात येणारे वैद्यकीय आणि सुविधा कर्मचारी या सर्व लोकांमध्ये संक्रमणाचा प्रसार होऊ शकतो, अशी माहिती ‘जॉर्ज इन्स्टिट्यूट फॉर ग्लोबल हेल्थ इंडिया’चे कार्यकारी संचालक आणि ‘नेफ्रॉलॉजी’च्या ‘इंटरनॅशनल सोसायटी’चे अध्यक्ष प्रा. विवेकानंद झा यांनी दिली.
चीनसह जगभरातील नेफ्रोलॉजिस्टच्या तज्ज्ञ गटाने लिहिलेले “द नोव्हेल कोरोना व्हायरस 2019 महामारी आणि मूत्रपिंड” या शीर्षकाच्या पेपरमध्ये असे निदर्शनास आणून दिले आहे की डायलिसिसच्या रूग्णांसह राहणाऱ्या सर्व कुटुंब सदस्यांनी सांगितलेल्या खबरदारीचे व नियमांचे पालन केलेच पाहिजे. यामध्ये शरीराचे तापमान मोजणे, उत्तम वैयक्तिक स्वच्छता, हात धुणे आणि संभाव्य आजारी लोकांची त्वरित नोंद करणे समाविष्ट आहे. या अभ्यासाचे निकाल ‘जर्नल किडनी इंटरनॅशनल’मध्ये प्रसिद्ध झाले आहेत.
प्रा. झा यांनी सांगितले की, डायलिसिसवरील रुग्णांना कोविड-१९च्या संपर्कात असल्याचा संशय आला तर मार्गदर्शक तत्वांचे कडक पालन केले जावे; जेणेकरुन या रुग्णांची काळजी घेणार्या इतर रूग्ण आणि आरोग्य सेवेतील कर्मचाऱ्यांना धोका कमी होईल. ‘इंटरनेशनल सोसायटी ऑफ नेफ्रॉलॉजी वेबसाइट’वर ही मार्गदर्शक तत्त्वे उपलब्ध करुन देण्यात आली आहेत.
B.Gokhale/S.Nilkanth/P.Kor
(Visitor Counter : 108
पंतप्रधान कार्यालय
पंतप्रधान नरेंद्र मोदी यांनी एम्समध्ये माजी पंतप्रधान अटलबिहारी वाजपेयी यांच्या प्रकृतीची केली विचारपूस
नवी दिल्ली, 11 जून 2018
पंतप्रधान नरेंद्र मोदी यांनी आज एम्समध्ये जाऊन माजी पंतप्रधान अटलबिहारी वाजपेयी यांच्या प्रकृतीची विचारपूस केली. वाजपेयी यांच्या कुटुंबियांशी पंतप्रधानांनी संवाद साधला. वाजपेयी यांच्यावर उपचार करणाऱ्या डॉक्टरांकडे त्यांनी वाजपेयी यांच्या प्रकृतीविषयी विचारणा केली. सुमारे 50 मिनिटे पंतप्रधान एम्समध्ये होते.
B.Gokhale/N.Chitale/P.Kor
(Visitor Counter : 68
पर्यावरण, वन एवं जलवायु परिवर्तन मंत्रालय
रामसर स्थळांच्या यादीत आणखी 10 पाणथळ जागांच्या समावेशामुळे भारतातील एकूण रामसर स्थळांची संख्या 64 वर
नवी दिल्ली, 3 ऑगस्ट 2022
रामसर स्थळांच्या यादीत 10 पाणथळ जागांच्या समावेशामुळे भारतात आता 12,50,361 हेक्टर क्षेत्रफळ असलेली एकूण 64 रामसर स्थळे झाली आहेत. या 10 नवीन स्थळांपैकी तामिळनाडूत 6 तर गोवा, कर्नाटक, मध्य प्रदेश आणि ओडिशात प्रत्येकी एक स्थळ आहे. या स्थळांच्या निवडीमुळे पाणथळ प्रदेशांचे संवर्धन आणि व्यवस्थापन तसेच त्यांच्या संसाधनांचा सुज्ञ वापर करण्यात मदत होईल.
1971 मध्ये रामसर इराण येथे रामसर करार झाला. त्यावर भारताने 1 फेब्रुवारी 1982 रोजी त्यावर स्वाक्षरी केली. आतापर्यंत 12,50,361 हेक्टर क्षेत्रफळ असलेल्या 64 पाणथळ जागा भारताने आजपर्यंत आंतरराष्ट्रीय महत्त्वाच्या रामसर स्थळे म्हणून घोषित केल्या आहेत.
रामसर स्थळे म्हणून घोषित नवीन 10 पाणथळ जागा पुढीलप्रमाणे:
- कुंथनकुलम पक्षी अभयारण्य, तामिळनाडू
- सातकोसिया घाट, ओडिशा
- नंदा तलाव, गोवा
- मन्नार मरीन बायोस्फीअर रिझर्व्हचे आखात, तामिळनाडू
- रंगनाथिटू बीएस, कर्नाटक
- वेंबन्नूर वेटलँड कॉम्प्लेक्स, तामिळनाडू
- वेल्लोड पक्षी अभयारण्य, तामिळनाडू
- सिरपूर वेटलँड, मध्य प्रदेश
- वेदांतंगल पक्षी अभयारण्य, तामिळनाडू
- उदयमार्थंडपुरम पक्षी अभयारण्य, तामिळनाडूS.Kane/P.Jambhekar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 2263
रस्ते वाहतूक आणि महामार्ग मंत्रालय
महाराष्ट्रासाठी राष्ट्रीय महामार्ग कृती आराखड्यात 5801 कोटी रुपयांपर्यंत वाढ : केंद्रीय मंत्री नितीन गडकरी
दिल्ली-मुंबई ग्रीनफिल्ड एक्सप्रेसवे जेएनपीटी पर्यंत विस्तारणार
आळंदी आणि देहू रोडला पंढरपूरला जोडणारा समांतर पादचारी मार्गासह ‘पालखी मार्ग’ बांधण्यात येणार
मुंबई, 7 जानेवारी 2021
केंद्रीय मंत्री नितीन गडकरी यांनी आज मुंबईत महाराष्ट्राचे मुख्यमंत्री उद्धव ठाकरे आणि वरिष्ठ अधिकाऱ्यांसमवेत महाराष्ट्रातील महामार्ग पायाभूत प्रकल्पांच्या प्रगतीचा आढावा घेतला.
बैठकीनंतर पत्रकारांना माहिती देताना गडकरी यांनी सांगितले की, केंद्राने वार्षिक आराखड्याअंतर्गत महाराष्ट्रासाठी 5,801 कोटी रुपयांच्या नवीन राष्ट्रीय महामार्ग प्रकल्पांना मंजुरी दिली आहे. “महाराष्ट्रातील राष्ट्रीय महामार्गाच्या कामांसाठी 2,727 कोटी रुपयांच्या वार्षिक आराखड्याला मंजुरी होती. तो मी वाढवून 5,801 कोटी रुपये केला आहे . यामुळे राज्यात 1035 किमीचे राष्ट्रीय महामार्गांची दुरुस्ती /विकास होईल असे गडकरी म्हणाले.
या लांबीमध्ये 3,037 कोटी रुपये खर्चासह 406 किमी लांबीचे दोन पदरी मार्गाचा विकास समाविष्ट आहे. तसेच, 5 प्रमुख पूल आणि 10 छोट्या पुलांच्या पुनर्बांधणीसाठी 429 कोटी रुपयांचा समावेश आहे. या व्यतिरिक्त, केंद्रीय रस्ते निधी योजनेंतर्गत 1,800 कोटी रुपयांच्या प्रकल्पांनाही मंजुरी देण्यात आली आहे, असे गडकरी म्हणाले.
कंटेनर वाहतूक सुलभ व्हावी यासाठी ग्रीनफील्ड दिल्ली-मुंबई द्रुतगती महामार्ग जेएनपीटी पर्यंत वाढवण्यात येणार आहे. गडकरी म्हणाले की, महाराष्ट्र सरकार जीएसटी सूट आणि रॉयल्टी मुक्त स्टील आणि सिमेंटच्या पुरवठ्याच्या माध्यमातून या प्रकल्पात भागीदारी करेल, जी या प्रकल्पातील राज्य सरकारची मालकी मानली जाईल.
“आम्ही केवळ रस्तेच बांधत नाही आहोत तर आम्ही वृक्षारोपण देखील करत आहोत आणि वन्यजीवांच्या सुरक्षित हालचालीसाठी पायाभूत सुविधा निर्माण करत आहोत”, असे ते म्हणाले. पंढरपूर - आळंदी आणि पंढरपूर-देहू रोडला जोडणारा ‘पालखी मार्ग’ बांधला जाणार असून, वारकऱ्यांना पंढरपुरात सुरक्षित आणि आरामदायी तीर्थयात्रेसाठी समांतर पादचारी मार्ग असणार आहे.
गडकरी पुढे म्हणाले की, राष्ट्रीय महामार्गाच्या मुंबई-पुणे महामार्गावरील कोंडी दूर करण्यासाठी दक्षिणेकडील राज्यांत जाणाऱ्या वाहतुकीसाठी सुरतहून नाशिक - अहमदनगर - सोलापूर मार्गे स्वतंत्र उत्तर-दक्षिण महामार्ग बांधला जाईल.
रस्ते वाहतूक आणि महामार्ग मंत्रालयाने महाराष्ट्रात 3,771 कि.मी. काँक्रीटचे रस्ते बांधले आहेत. 2020-21 दरम्यान 2,500 किमी रस्ते बांधणीचे लक्ष्य असून त्यापैकी आतापर्यंत 1,394 किमीचे रस्ते पूर्ण झाले आहेत.
S.Tupe/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 127
आरोग्य आणि कुटुंब कल्याण मंत्रालय
कोविड मदतीसंदर्भात अद्ययावत माहिती
राज्ये आणि केंद्रशासित प्रदेशांना आतापर्यंत 18,016 ऑक्सीजन काँसंट्रेटर्स,19,085 ऑक्सीजन सिलिंडर्स,19 ऑक्सीजन निर्मिती संयंत्र,15,206 व्हेन्टिलेटर्स/ बायपॅप,रेमडेसीव्हीर इंजेक्शनच्या 7.7 लाख कुप्या,फावीपिरावीर औषधाच्या 12 लाख गोळ्या त्वरेने वितरीत/रवाना
नवी दिल्ली, 28 मे 2021
भारत सरकारला 27 एप्रिल 2021 पासून कोविड -19 वैद्यकीय मदत सामग्री पुरवठा आणि उपकरणे यांचे आंतरराष्ट्रीय सहकार्य विविध देशांकडून / संस्थांकडून प्राप्त होत आहे. ही मदत सामग्री राज्य आणि केंद्रशासित प्रदेशांना त्वरेने वितरीत/रवाना करण्यात येत आहेत.
27 एप्रिल 2021 पासून 26 मे,2021. पर्यंत रस्ते आणि हवाई मार्गाद्वारे एकूण, 18,016 ऑक्सीजन काँसंट्रेटर्स,19,085 ऑक्सीजन सिलिंडर्स,19 ऑक्सीजन निर्मिती संयंत्र,15,206 व्हेन्टिलेटर्स/ बायपॅप,रेमडेसीव्हीर इंजेक्शनच्या 7.7 लाख कुप्या,फावीपिरावीर औषधाच्या 12 लाख गोळ्या वितरीत/रवाना करण्यात आल्या आहेत.
26/27 मे, 2021 रोजी कॅनडा, जर्मनी, बहारीन , रॉबर्ट बॉश  यांच्याकडून मुख्य वस्तू प्राप्त झाल्या.
|
|
Consignments
|
|
Quantity
|
|
Oxygen Concentrators
|
|
10
|
|
Ventilators/Bi-PAP/CPAP
|
|
692
या सामग्रीचे राज्ये / केंद्रशासित प्रदेश आणि संस्थांना प्रभावी त्वरित वाटप आणि सुव्यवस्थित वितरण अविरत सुरूच आहे.
केंद्रीय आरोग्य मंत्रालय नियमितपणे यावर व्यापक देखरेख ठेवून आहे.आंतरराष्ट्रीय सहकार्य म्हणून अनुदान, मदत आणि देणगी स्वरूपात प्राप्त परदेशी कोविड मदत सामग्री प्राप्त झाल्यानंतर वाटपाच्या दृष्टीने समन्वय साधण्यासाठी केंद्रीय आरोग्य मंत्रालयात एक समर्पित समन्वय कक्ष तयार करण्यात आला आहे. हा कक्ष 26 एप्रिल ,2021 पासून कार्यरत आहे. आरोग्य मंत्रालयाने 2 मे,2021 पासून प्रमाणित कार्यान्वयन प्रक्रिया तयार केली आणि अंमलात आणली.
Jaydevi PS/S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 118
आरोग्य आणि कुटुंब कल्याण मंत्रालय
कोविड -19 बाबत अद्ययावत माहिती
भारताच्या समग्र कोविड-19 प्रतिबंधक लसीकरण मोहिमेमध्ये आतापर्यंत लसीच्या 207 कोटी 71 लाखांहून अधिक मात्रा देण्यात आल्या.
गेल्या 24 तासात 24,43,064 लस मात्रा देण्यात आल्या.
भारतातील उपचाराधीन रुग्णांची संख्या सध्या 1,19,264
उपचाराधीन रुग्णांची संख्या प्रमाण आहे 0.27%
रुग्ण बरे होण्याचा दर सध्या 98.54%
गेल्या 24 तासात 20,018 रुग्ण बरे होऊन आतापर्यंत  एकूण बरे झालेल्या रुग्णांची संख्या 4,35,93,112
गेल्या 24 तासात 15,815 नव्या कोरोना रुग्णांची नोंद.
दिवसाचा पॉझिटिव्हिटी दर 
सध्याचा साप्ताहिक पॉझिटिव्हिटी दर 
आत्तापर्यंत  87.99 कोटी कोवीड तपासण्या घेण्यात आल्या, असून गेल्या 24 तासात 3,62,802 कोविड तपासण्या घेण्यात आल्या.
संरक्षण मंत्रालय
प्रजासत्ताक दिनानिमित्त दक्षिण कमांडच्या पुणे येथील युद्धस्मारकात विशेष समारंभ साजरा
पुणे, 26 जानेवारी 2022
भारतीय लष्कराच्या दक्षिण विभागाच्या पुण्यातील युध्द स्मारकात, आज म्हणजेच 26 जानेवारी 2022 रोजी, 73 वा प्रजासत्ताक दिन साजरा करण्यात आला.
या कार्यक्रमात, दक्षिण विभागाचे प्रमुख लेफ्टनंट जनरल जे एस नैन यांच्या वतीने, पुण्याच्या स्टेशन कमांडर यांनी, हुतात्मा सैनिकांना पुष्पचक्र अर्पण केले. कार्यक्रमाचे आयोजन कोविड प्रतिबंधक नियमांचे पालन करुन करण्यात आले होते.M.Chopade/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 123
रेल्वे मंत्रालय
रेल्वे क्र. 12311/12312 हावडा-कालका मेलचे नामकरण "नेताजी एक्सप्रेस" म्हणून करायला रेल्वे मंत्रालयाची मान्यता
नवी दिल्ली, 20 जानेवारी 2021
अतिशय लोकप्रिय आणि भारतीय रेल्वेच्या सर्वात जुन्या गाड्यांपैकी ही एक आहे.
रेल्वे मंत्रालयाने रेल्वे क्र. 12311/12312 हावडा-कालका मेल चे नामकरण "नेताजी एक्सप्रेस" असे केले आहे.
उल्लेखनीय बाब म्हणजे हावडा-कालका मेल अतिशय लोकप्रिय आणि भारतीय रेल्वेच्या सर्वात जुन्या गाड्यांपैकी एक आहे. हावडा-कालका मेल हावडा  आणि कालका  दरम्यान दिल्लीमार्गे धावते.U.Ujgare/V.Joshi/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
अर्थ मंत्रालय
सरकारने स्टीलवरील निर्यात शुल्क मागे घेतले
केंद्र सरकारने 22 मे, 2022 पूर्वी प्रचलित असलेली स्थिती कायम ठेवून 58% लोह मात्रा असलेली लोह सामग्री, लोह धातूच्या गोळ्या आणि पिग आयर्नसह, निर्दिष्ट स्टील उत्पादनांवरील निर्यात शुल्क मागे घेतले आहे. अँथ्रासाइट/पीसीआय कोळसा, कोकिंग कोळसा, कोक आणि सेमी कोक आणि फेरोनिकेलवरील आयात शुल्क सवलतीही मागे घेण्यात आल्या आहेत.
अशा प्रकारे, 19 नोव्हेंबर 2022 पासून खालील प्रमाणे शुल्क लागू होईल -
- 58% पेक्षा अधिक लोखंडाची मात्रा असलेल्या  लोखंडाच्या गुठळ्या आणि दंड याच्या निर्यातीवर शून्य निर्यात शुल्क लागू होईल.
- 58% पेक्षा कमी लोखंडाची मात्रा असलेल्या  लोहखनिज गुठळ्या आणि दंडाची निर्यात केल्यास 30% नी कमी निर्यात शुल्क लागू होईल.
- लोखंडाच्या गोळ्यांच्या निर्यातीवर शून्य निर्यात शुल्क लागू होईल.
- पिग आयर्न आणि स्टील उत्पादनांच्या निर्यातीवर पुढील प्रमाणे वर्गीकृत केलेल्या HS 7201, 7208, 7209, 7210, 7213, 7214, 7219, 7222 आणि 7227 उत्पादनांवर शून्य निर्यात शुल्क लागू होईल
- अँथ्रासाइट/पीसीआय आणि कोकिंग कोळसा आणि फेरोनिकेलवर २.५% आयात शुल्क लागू होईल.
- कोक आणि सेमी कोकवर ५% आयात शुल्क लागू होईल.
मे, 2022 मध्ये, स्टीलच्या किमतीत तीव्र आणि सततची वाढ झाल्याच्या पार्श्वभूमीवर तसेच तयार पोलाद आणि स्टील उत्पादनासाठी आवश्यक असलेला कच्चा माल किंवा लागणारी इतर सामग्री या दोन्हींची उपलब्धता वाढवण्यासाठी सरकारने या वर्षाच्या सुरुवातीला दर निश्चिती संबंधी अनेक उपाय केले. 22 मे, 2022 पासून, 58% पेक्षा जास्त लोह मात्रा असलेल्या लोह धातूच्या गुठळ्यांवरील निर्यात शुल्क 30% वरून 50% पर्यंत वाढविण्यात आले; 58% पेक्षा कमी लोहाची मात्रा असलेल्या लोह खनिजावर 50% निर्यात शुल्क लावण्यात आले; लोखंडाच्या गोळ्यांवर 45% एवढे निर्यात शुल्क लावण्यात आले; पिग आयरन  सह मिश्रधातू आणि नॉन-अलॉय स्टीलच्या विविध प्रकारांवर 15% पर्यन्त ऍड व्हॅलोरेम निर्यात शुल्क लादण्यात आले आणि पीसीआय कोळसा, कोकिंग कोळसा, कोक आणि सेमी कोक आणि फेरोनिकेल उत्पादनांच्या आयात शुल्कावर सूट देण्यात आली.
सध्याच्या या उपाययोजनांमुळे देशांतर्गत पोलाद उद्योगाला चालना मिळेल आणि निर्यातीलाही चालना मिळेल.
आयुष मंत्रालय
केंद्रीय आयुष मंत्रालयाच्या माध्यमातून गोव्यात अखिल भारतीय आयुर्वेद संस्था आणि योग-निसर्गोपचार संस्थेचे काम प्रगतीपथावर- केंद्रीय मंत्री श्रीपाद नाईक
नागरिकांना उत्तम आरोग्यसेवा पुरवण्यासाठी राज्यात 100 वेलनेस सेंटरला मंजुरी, 10 केंद्राच्या कामाला सुरुवात
पणजी, 18 डिसेंबर 2021
केंद्रीय आयुष मंत्रालयाच्या माध्यमातून गेल्या सात वर्षात काम करण्याची संधी मिळाली, याचा आनंद आहे. राज्यात आयुष मंत्रालयाच्या माध्यमातून 300 कोटी रुपये खर्चाची अखिल भारतीय आयुर्वेद संस्था आणि 200 कोटी रुपयांच्या खर्चातून योग आणि निसर्गोपचार शिक्षण संस्थेचे काम प्रगतीपथावर आहे, असे प्रतिपादन केंद्रीय पर्यटन आणि बंदरे, नौवहन आणि जलमार्ग राज्यमंत्री श्रीपाद नाईक यांनी केले. ते आज आयुष मंत्रालयांतर्गत असलेल्या प्रादेशिक खनिज आणि सागरी औषधी संपदा संशोधन संस्थेने आयोजित केलेल्या आयुर्वेद दिन कार्यक्रमात बोलत होते. याप्रसंगी औषधी बोर्डाच्या पश्चिम विभागाचे महासंचालक डॉ दिगंबर मोकाट, केंद्रीय आयुर्वेद विज्ञान संशोधन परिषदेचे डॉ हेमंतकुमार गुप्ता, गोवा आयुर्वेद महामंडळाच्या डॉ स्नेहा भगत यांची उपस्थिती होती.
केंद्रीय आयुष मंत्रालयाच्या निर्मितीनंतर अवघ्या दीड वर्षात जागतिक पातळीवर योगाचा स्वीकार करण्यात आला. हे या मंत्रालयाचे फार मोठे यश आहे. तसेच कोरोना संकट काळात जगाने आयुर्वेदाचे महत्व जाणले. याकाळात भारताने 150 देशांना आयुर्वेदीक औषधे आणि मदत पुरवली, असे श्रीपाद नाईक म्हणाले.
राज्यात राष्ट्रीय पातळीवरच्या अखिल भारतीय आयुर्वेद संस्थेबरोबरच 100 वेलनेस सेंटर  केंद्र सरकारने मंजूर केले आहेत. यातील 10 केंद्राच्या कामाला प्रत्यक्ष सुरुवात असल्याची माहिती श्रीपाद नाईक यांनी दिली. औषधी महामंडळाच्या माध्यमातून औषधी वनस्पती लागवडीला प्रोत्साहन देण्यात आले. त्याचे दृश्य परिणाम आता दिसून येते आहेत, असे मंत्री म्हणाले.
केंद्रीय मंत्र्यांनी विद्यार्थ्यांना आयुर्वेदाचा अभ्यास करुन जोपासना करण्याचा सल्ला दिला.
रायबंदर येथे संशोधन संस्थेबरोबरच 20 खाटांचे आयुर्वेद रुग्णालय सुरु आहे. लवकरच आणखी 5 ओपीडी सुरु करण्यात येणार आहेत. राज्यात प्रत्येकी 50 खाटांचे दोन रुग्णालये सुरु होणार आहेत. यातील मडगाव रुग्णालयाच्या कामाला सुरुवात झाली आहे, दुसरे रुग्णालय साखळी येथे सुरु करण्यात येईल,अशी माहिती केंद्रीय मंत्री श्रीपाद नाईक यांनी दिली.
S.Thakur/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 161
पंतप्रधान कार्यालय
पंतप्रधानांनी देशवासीयांना ‘बेस्ट टुरिझम व्हिलेज’ स्पर्धेत सहभागी होण्याचे केले आवाहन
नवी दिल्ली, 21 फेब्रुवारी 2023
पंतप्रधान नरेंद्र मोदी यांनी देशवासीयांना, विशेषतः युवा वर्गाला बेस्ट टुरिझम व्हिलेज, अर्थात ‘पर्यटनासाठी सर्वोत्कृष्ट गाव’ या स्पर्धेत सहभागी होण्याचे आवाहन केले आहे. पर्यटन मंत्रालय बेस्ट टुरिझम व्हिलेज स्पर्धा सुरू करत आहे.
स्थानिक कला, संस्कृती आणि जीवनशैलीचे जतन आणि संवर्धन करणाऱ्या गावांचा गौरव करणे, हे या स्पर्धेचे प्रमुख उद्दिष्ट आहे.
पर्यटन मंत्रालयाच्या ट्विट थ्रेडला उत्तर देताना पंतप्रधानांनी ट्विट केले आहे;
“मी आपल्या सर्वांना, विशेषत: युवा वर्गाला विनंती करतो, की त्यांनी भारतामधील पर्यटनाची मोठी क्षमता प्रदर्शित करणाऱ्या या आगळ्या वेगळ्या उपक्रमात भाग घ्यावा.
https://www.rural.tourism.gov.in/best-rural-village-competition.html”
I urge you all, particularly youngsters to take part in this unique endeavour to showcase India’s great tourism potential. https://t.co/vCYiFlZUrV https://t.co/InsX62JX2i
— Narendra Modi  February 21, 2023S.Patil/R.Agashe/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
माहिती आणि प्रसारण मंत्रालय
माहिती आणि प्रसारण सचिव अपूर्व चंद्रा यांनी अबुधाबी येथे पहिल्या वर्ल्ड मीडिया काँग्रेसमध्ये केले मार्गदर्शन
नवी दिल्ली, 16 नोव्हेंबर 2022
भारतात मोबाइलचे 1 अब्ज 2 कोटी वापरकर्ते आहेत आणि 60 कोटी स्मार्ट फोनधारक असल्याची माहिती माहिती आणि प्रसारण सचिव अपूर्व चंद्रा यांनी दिली. संयुक्त अरब अमिरातीमध्ये अबुधाबी येथे झालेल्या पहिल्या जागतिक प्रसारमाध्यम परिषदेत  ते बोलत होते.
अत्यंत कमी डेटा दरांच्या स्मार्ट फोनमुळे मोठ्या प्रमाणात माहिती मिळविली जात आहे आणि मनोरंजनासाठीही हे मोबाइल फोन वापरले जात आहेत. समाजमाध्यमांमुळे आता भारतात माहिती जलद गतीने लोकांपर्यंत पोहोचते. त्यामुळे नैसर्गिक आपत्तींमुळे होणारी जीवितहानीही कमी झाली आहे, असे ते म्हणाले.
अशा प्रकारची पहिलीच परिषद आयोजित केल्याबद्दल त्यांनी संयुक्त अरब अमिरातीचे अभिनंदन केले. भारत आणि यजमान देशामध्ये बरेच साम्य आहे.असेही त्यांनी सांगितले. त्यांनी उपस्थितांसमोर भारतातील प्रसारमाध्यमांच्या स्थितीचे चित्र उभे केले. एक परंपरागत प्रसारमाध्यम असलेला भारत हा देश आहे. भारतात 897 दूरचित्रवाणी वाहिन्या आहेत, त्यापैकी 350 हून अधिक वृत्तवाहिन्या आहेत आणि 80 हजारांहून अधिक वृत्तपत्रे विविध भाषांमध्ये प्रकाशित होतात. अशी माहिती त्यांनी दिली. अलीकडे लोक नवीन माध्यमांकडे वळले आहेत आणि तरुण या नवीन माध्यमातील माहिती घेत आहेत, यामुळे विश्वासार्हतेचे आव्हान निर्माण झाले आहे आणि सरकारसमोर आव्हान उभे राहिले आहे, अशी टिप्पणी त्यांनी केली. या नव्या घडामोडींवर नियंत्रण ठेवण्यासाठी सरकारने उपाय शोधणे योग्य आहे आणि म्हणूनच भारताने स्वत:वर नियंत्रण ठेवणारी यंत्रणा आणली आहे. पहिल्या स्तरावरील तक्रारींचे निराकरण समाजमाध्यम संस्था पातळीवरच करण्याची ग्वाही ही यंत्रणा देते असे त्यांनी सांगितले.
S.Patil/P.Jambhekar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 150
पर्यटन मंत्रालय
एप्रिल 2018 मध्ये 7 लाखपेक्षा जास्त परदेशी पर्यटकांचे आगमन, एप्रिल 2017च्या तुलनेत पर्यटकांच्या संख्येत 4.4 टक्के वाढ
नवी दिल्ली, 22 मे 2018
एप्रिल 2018 मध्ये 7 लाखपेक्षा जास्त परदेशी पर्यटकांचे देशात आगमन झाले. एप्रिल 2017च्या तुलनेत एप्रिल 2018 या महिन्यात पर्यटकांच्या संख्येत 4.4 टक्के वाढ झाली आहे. या अवधित बांग्लादेशमधून सर्वात जास्त 24.32 टक्के, तर त्या खालोखाल अमेरिकेमधून 11.21 टक्के पर्यटक भारतात आले.
दिल्ली विमानतळावर 28.75 टक्के, तर मुंबई विमानतळावर 14.46 टक्के प्रवाशांची नोंद झाली.
जानेवारी ते एप्रिल 2018 या अवधित 918792 प्रवासी ई-टुरिस्ट व्हिसाच्या माध्यमातून भारतात दाखल झाले. जानेवारी ते एप्रिल 2017 या अवधित हे प्रमाण 581783 इतके होते.
B.Gokhale/M.Pange/D.Rane
(Visitor Counter : 88
आरोग्य आणि कुटुंब कल्याण मंत्रालय
कोविड-19 ताजी माहिती
देशव्यापी लसीकरण मोहिमेअंतर्गत आतापर्यंत 84.89 कोटी लसीच्या मात्रा देण्यात आल्या आहेत.
उपचाराधीन रुग्णांची संख्या एकूण रुग्णसंख्येच्या तुलनेत 1% पेक्षा कमी असून सध्या ती 0.90%
देशातील उपचाराधीन रुग्णांची संख्या 3,01,442
गेल्या 24 तासात 29,616 नवे रुग्ण आढळले
रुग्ण बरे होण्याचा दर 97.78%; मार्च 2020 पासूनचा सर्वोच्च दर
गेल्या 24 तासात 28,046 रुग्ण बरे. एकूण बरे झालेल्या रुग्णांची संख्या 3,28,76,319
साप्ताहिक पॉझिटिव्हीटी दर  गेल्या 92 दिवसांपासून 3% पेक्षा कमी
दैनंदिन पॉझिटिव्हीटी दर  गेल्या 26 दिवसांपासून 3% पेक्षा कमी
आतापर्यंत 56.16 कोटी चाचण्या घेण्यात आल्या